Document ID: 31999R2728

Komisijos reglamentas (EB) Nr. 2728/1999
1999 m. gruodžio 20 d.
iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I, II ir III priedus
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje [1], su paskutiniais pakeitimais, padarytais Komisijos reglamentu (EB) Nr. 2593/1999 [2], ypač į jo 6 ir 8 straipsnius,
(1) kadangi pagal Reglamentą (EEB) Nr. 2377/90 didžiausi likučių kiekiai palaipsniui turi būti nustatyti visoms farmakologiškai aktyvioms medžiagoms, Bendrijoje naudojamoms veterinariniuose vaistuose, kurie skiriami maistui skirtiems gyvūnams;
(2) kadangi didžiausi likučių kiekiai turėtų būti nustatomi tik po to, kai Veterinarinių vaistų komitetas patikrina visą atitinkamą informaciją apie konkrečios medžiagos likučių saugą gyvūninės kilmės maisto produktų vartotojui ir likučių poveikį pramoniniam maisto produktų perdirbimui;
(3) kadangi nustatant didžiausią veterinarinių vaistų likučių kiekį gyvūninės kilmės maisto produktuose būtina apibrėžti gyvūnų, kuriuose gali būti likučių, rūšis, likučių lygius kiekviename svarbiame gydyto gyvūno kūno audinyje (tiriamasis audinys), ir likučio (nustatomasis likutis), tinkamo stebėti ir kontroliuoti likučių kiekį, tipą;
(4) kadangi, siekiant kontroliuoti likučių kiekį, kaip numatyta atitinkamuose Bendrijos teisės aktuose, didžiausi likučių kiekiai paprastai turėtų būti nustatyti tiriamuose kepenų arba inkstų audiniuose; kadangi kepenys ir inkstai vis dėlto dažnai pašalinami iš skerdenų, skirtų tarptautinei prekybai, ir dėl to didžiausi likučių kiekiai visuomet turėtų būti nustatyti raumenų arba riebalų audiniuose;
(5) kadangi tais atvejais, kai veterinariniai vaistai skirti dedekliams paukščiams, gyvūnams laktacijos laikotarpiu arba bitėms, didžiausia likučių kiekiai taip pat turi būti nustatomi kiaušiniams, pienui arba medui;
(6) kadangi fluniksinas, cefaleksinas, flumekvinas, meloksikamas ir tiamulinas turėtų būti įtraukti į Reglamento (EEB) Nr. 2377/90 I priedą;
(7) kadangi butafosfanas, eucalyptus globulus, furosemidas, echinacea, cupressi aetheroleum, crataegus, cefaloniumas, carlinae radix, cardiospermum halicacabum, turnera diffusa, calendula officinalis, euphrasia officinalis, boldo folium, bellis perennis, artemisia abrotanum, arnicae radix, arnica montana (arnicae flos, arnicae planta tota), alavijai, Barbados ir Capae, jų standartizuoti sausieji ekstraktai ir ekstraktų preparatai, allium cepa, ailanthus altissima, agnus Castus, aesculus hippocastanum, camphora, lobaria pulmonaria, syzygium cumini, solidago virgaurea, silybum marianum, serenoa repens, prunus laucerasus, okoubaka aubrevillei, viscum album, symphyti radix, lidokainas, hamamelis virginiana, lachnanthes tinctoria, hypericum perforatum ir ginkgo biloba, ir harpagophytum procumbens, ir lavandulæ ætheroleum, ir ginseng turėtų būti įtraukti į Reglamento (EEB) Nr. 2377/90 II priedą;
(8) kadangi, siekiant baigti mokslinius tyrimus, tiamulinas, spektinomicinas, doramektinas, mebendazolas, propetamfosas, metamizolas, abamektinas, cefaloniumas ir rafoksanidas turėtų būti įtraukti į Reglamento (EEB) Nr. 2377/90 III priedą;
(9) kadangi iki šio reglamento įsigaliojimo turėtų būti numatytas 60 dienų laikotarpis, kad valstybės narės, siekdamos atsižvelgti į šio reglamento nuostatas, galėtų padaryti visas pritaikomąsias pataisas, kurių gali prireikti leidimams pateikti į rinką atitinkamus veterinarinius vaistus, išduotus pagal Tarybos direktyvą 81/851/EEB [3] su paskutiniais pakeitimais, padarytais Direktyva 93/40/EEB [4];
(10) kadangi šiame reglamente numatytos priemonės atitinka Veterinarinių vaistų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2377/90 I, II ir III priedai iš dalies keičiami, kaip nurodyta šio reglamento priede.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo šešiasdešimtos dienos po jo paskelbimo.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. gruodžio 20 d.

Labels: 0
17
20